מראה שחורה
פרקים > עונה ראשונה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | ההמנון הלאומי | אוטו בת'וסט | צ'ארלי ברוקר | 4 בדצמבר 2011 |
ראש ממשלת בריטניה מייקל קאלו מתעורר בוקר אחד לדילמה קשה: הנסיכה הפופולרית סוזנה נחטפת, ובתמורה לחזרתה נדרש ראש הממשלה לקיים יחסי מין עם חזירה בשידור חי בכל ערוצי הטלוויזיה הארצית. תחילה קאלו מתנגד בתוקף לדרישה ועושה כמיטב יכולתו לתפיסת החוטף לפני שמסתיים הזמן הקצוב. בתחילה הציבור תומך בקאלו ומאמין שאין לדרוש מאדם לבצע קורבן מסוג זה, אך בהדרגה דעת הציבור משתנה ודורשת מראש הממשלה להסכים לדרישות החוטף. במקביל, המלכה ועוזריו של ראש הממשלה מנסים לשכנע את ראש הממשלה בדעה זו. לבסוף נאלץ קאלו לקיים יחסי מין בשידור חי. הציבור הבריטי נצמד למסכים כדי לצפות בשידור, ואף אחד לא מבחין כי הנסיכה שוחררה 30 דקות לפני תחילת האקט המיני. החטיפה בוצעה על ידי אמן בשם קארלטון בלום, שהתכוון למחות נגד האובססיה של הציבור למסכים. בלום התאבד מיד לאחר מכן. שנה לאחר מכן, קאלו זוכה לאהדה ציבורית גדולה, אך מערכת הנישואים שלו מתפוררת. הנסיכה סוזנה החלימה מן החטיפה ומצפה להריון. הציבור לא יודע על שחרורה המוקדם, כדי לשמר את חשיבות המעשה של קאלו.
| 2 | 2 | 15 מיליון נקודות | ארוס לין | צ'ארלי ברוקר וקאנאק הוק | 11 בדצמבר 2011 |
: ערך מורחב – 15 מיליון נקודות  בעולם עתידי כולם חייבים לרכוב על אופני כושר, המסודרים בתאים, כדי להפעיל את סביבתם האלקטרונית ולהשיג לעצמם נקודות זכות (באנגלית: Merits). כולם לבושים בחליפת טרנינג ויש להם אוואטרים וירטואליים אשר ניתן להזמינם עם תלבושות שונות, תמורת נקודות זכות. הפעילויות היומיומיות מופסקות ללא הרף על ידי פרסומות שאפשר להסירן באמצעות תשלום קנס בנקודות זכות. האזרחים החיים במציאות זו חיים בתאים שקירותיהם עשויים ממסכים ענקיים שבהם ניתן לצפות בטלוויזיה ולדבר עם האוואטרים בגודל אמיתי. אנשים בעלי עודף משקל נחשבים לאזרחים סוג ב', ועובדים כמנקים סביב המכונות (שם תוקפים אותם מילולית) או מושפלים בתוכניות בידור. בינג הוא אזרח של המתקן שירש למעלה מ-15 מיליון נקודות זכות, ויש לו את המותרות של הפסקת הפרסומות. הוא פוגש אישה בשם בי אבי (Bi Abi), ומעודד אותה להיכנס לתוכנית בידור בסגנון "אקס פקטור" שמאפשרת לאנשים להופיע כדי לגלות כישרונות חדשים, ונותנת לאנשים סיכוי לצאת מהעולם שסובב אותם. לאחר שהיא מופיעה, השופטים אומרים לה שאין יותר מקומות לזמרים ומציעים שתשתתף במקום זאת בתוכנית בידור פורנוגרפית. אבי מקבלת את ההצעה, בעוד בינג נשאר שבור לב. יום אחד בינג נחשף לפרסומת חושפנית בכיכובה, אך לא יכול לדלג על הפרסומת. הוא מבלה את החודשים הקרובים בניסיון להרוויח נקודות כדי לקנות עוד כרטיס השתתפות בתוכנית. באודישן שלו, בינג נואם נאום מלא ברגשות זעם, בוכה על כך שהמערכת אינה הוגנת ומביע את כעסו על כך שהשופטים גזלו ממנו את הדבר היחיד שהוא מצא במתקן שחש שהוא אמיתי וטהור. השופטים מתרשמים מ"הופעתו" ומציעים לו תוכנית משלו, בה הוא יוכל לנאום על המערכת מספר פעמים בשבוע. הוא מסכים להצעה והוא נראה מסיים אחד מנאומיו בתא מזויף בפנטהאוס שלו.
| 3 | 3 | תולדות חייך | בראיין וולש | ג'ס ארמסטרונג | 18 בדצמבר 2011 |
: ערך מורחב – תולדות חייך  בפרק מוצגת מציאות שבה לכל אדם יש אפשרות לקטלג וליצור ארכיון של כל זיכרון שראה בחייו באמצעות שבב תת-עורי שמושתל בראשו. ליאם נמצא בראיון עבודה. בדרך הביתה הוא עובר על ההתרחשות ועל הבעות הפנים של המראיינים בזמן הראיון. הוא מגיע לשדה התעופה שם בודקים את הזיכרונות שלו לפני הטיסה, לבדוק שלא ביצע פשע במהלך השעות האחרונות. כשהוא נוחת הוא מגיע למפגש חברים של אשתו ופוגש שם בחור בשם ג'ונאס (טום קאלן). ליאם מגלה במהלך הערב עדויות שונות לכך שבין ג'ונאס לאשתו, פיון (ג'ודי ויטאקר), הייתה מערכת יחסים לפני שהכירו. בהמשך הערב נהייה ליאם אובססיבי יותר ויותר לעברם המשותף של ג'ונאס ואשתו, עבר שאשתו ניסתה להסתיר ממנו. ליאם קם בבוקר שאחרי ונוסע שתוי לבית של ג'ונאס ודורש ממנו למחוק את קובצי הזיכרון שיש לו על אשתו. בזמן שהוא מאיים עליו, הוא רואה על מסך הטלוויזיה זיכרון מלפני 18 חודשים, דבר שמאמת את העובדה שאשתו בגדה בו עם ג'ונאס. ליאם חוזר הביתה, מתעמת עם פיון ודורש לדעת האם הבת שלהם אכן שלו. בסוף הפרק רואים את ליאם לבד בביתו, ללא פיון או הבת שלהם. הוא עובר על הזיכרונות שיש לו מפיון ומחליט להוציא מתוכו את השבב.